[{"text_idx": "#000002", "text": "Croesawodd Sioe Brynbuga eleni ymwelwyr yn eu miloedd i faes y sioe ar ddydd Sadwrn 10fed Medi. Yn dilyn marwolaeth Ei Mawrhydi\u2019r Frenhines Elizabeth II ddeuddydd ynghynt, gwnaed y penderfyniad i fwrw ymlaen a\u0302\u2019r sioe eleni ar o\u0302l llawer o feddwl a thrafod, a chydnabod cariad Ei Mawrhydi at gefn gwlad a bywyd cefn gwlad. Er bod y sioe ei hun wedi cynnwys llawer o\u2019r ffefrynnau blynyddol, megis sioeau a beirniadu da byw, a chynhyrchwyr bwyd lleol, roedd digwyddiadau\u2019n cydnabod colled drist ac ysgubol Ei Mawrhydi. Cyn i\u2019r Orymdaith Fawr o Anifeiliaid cael ei chynnal yn y cylch canolog, am 3.15pm, ymgasglodd torfeydd am funud o dawelwch i anrhydeddu\u2019r diweddar Frenhines am ei hymroddiad a\u2019i gwasanaeth a oedd yn ymestyn dros 70 mlynedd."}, {"text_idx": "#000004", "text": "Roedd pabell arferol Cyngor Sir Fynwy ar faes y sioe yn cynnig cyfle i ymwneud ag ystod eang o wasanaethau. O ganlyniad i barch i\u2019r cyfnod o alaru cenedlaethol, cafodd y gweithredoedd adloniant arfaethedig eu canslo, a pharhaodd elfennau fel cefnogaeth i bobl yn ystod yr Argyfwng Costau Byw. Roedd ti\u0302m Dechrau\u2019n Deg, sy\u2019n cefnogi rhieni gyda phlant ifanc, wedi gwirfoddoli yn yr ardal newid a bwydo babanod. Ymunodd y timau Prydau Ysgol, Diogelwch y Ffyrdd, Maethu a Chyflogaeth a Sgiliau hefyd, yn ogystal a\u0302\u2019r Siop Ailddefnyddio boblogaidd iawn. Roedd y Siop Ailddefnyddio yn gwerthu eitemau oedd wedi eu rhoi mewn canolfannau ailgylchu. Mae\u2019r arian a wneir o\u2019r eitemau anwylaf hyn yn mynd tuag at ariannu plannu coed o amgylch Sir Fynwy, rhan bwysig o\u2019r camau eang i helpu gyda\u2019r Argyfwng Hinsawdd."}, {"text_idx": "#000005", "text": "Gan barhau a\u0302\u2019r thema, dosbarthodd ti\u0302m Natur Wyllt daflenni a roddodd ddigon o syniadau ar ffyrdd o annog mwy o fioamrywiaeth mewn gerddi, fel sut i wneud gwesty pryfed. Ochr yn ochr a\u0302 hynny, roedd beic trisho\u0302 Beicio i Bob Oedran hefyd ar y safle i hyrwyddo\u2019r cynllun trafnidiaeth hygyrch sydd wedi\u2019i leoli yng Nghanolfan Bridges yn Nhrefynwy."}, {"text_idx": "#000007", "text": "Roedd y ti\u0302m Dechrau\u2019n Deg yn cynnig ystafell newid a bwydo babanod ymroddedig o fewn y babell a chyfle i gael mynediad i grwpiau cymorth rhianta lleol, tra bod grw\u0302p MyMates, sy\u2019n grw\u0302p yn benodol i bobl sydd ag anabledd, yn hyrwyddo\u2019r gwaith maen nhw\u2019n ei wneud i helpu unigolion i wneud cyfeillgarwch cynaliadwy sy\u2019n dod a\u0302 llawenydd i bawb sy\u2019n rhan o\u2019r broses."}, {"text_idx": "#000010", "text": "Rhai o\u2019r bobl ifanc a gafodd hwyl yn crefftio gyda\u2019r ti\u0302m Ailgylchu."}, {"text_idx": "#000011", "text": "Dywedodd Arweinydd y Cyngor, y Cynghorydd Mary Ann Brocklesby: \u201cRoeddwn yn falch o gael y cyfle i siarad gyda chymaint o drigolion lleol a ddaeth draw i Sioe Brynbuga eleni. Gyda\u2019r argyfwng costau byw presennol, roedd yn bwysig i ni gael cydweithwyr yn mynychu a oedd yn gallu cynnig cymorth a chyngor, a dosbarthu gwybodaeth am y gefnogaeth sydd ar gael drwy ein hymgyrch Materion Arian. Roedd yn adlewyrchiad o\u2019r cyfnod heriol yr ydym yn byw ynddo, bod cymaint o bobl wedi cael y wybodaeth hon mor ddefnyddiol."}, {"text_idx": "#000012", "text": "\u201cMae\u2019r digwyddiadau wyneb yn wyneb hyn yn rhan hanfodol o\u2019n gwaith ymgysylltu a\u0302 chymunedau,\u201d parhaodd y Cynghorydd Brocklesby. \u201cMae cael cyfle i gynnig cefnogaeth i rieni newydd, i roi cyngor a chyfleoedd i\u2019r rhai sy\u2019n chwilio am waith, i helpu i gysylltu\u2019r rhai sy\u2019n byw mewn cymunedau gwledig... mae cymaint o ffyrdd y mae ein presenoldeb mewn digwyddiadau fel Sioe Brynbuga\u2019n bwysig iawn. Rydym am annog pob un o\u2019r trigolion i rannu eu pryderon, eu gobeithion a\u2019u hanghenion gyda ni wrth i ni symud ymlaen, i weithio i adeiladu dyfodol gwell a mynd i\u2019r afael ag anghydraddoldeb ar draws Sir Fynwy. Edrychaf ymlaen at ragor o ddigwyddiadau o\u2019r fath yn y dyfodol a hoffwn ddiolch i bawb a gymerodd yr amser i ddod i\u2019n gweld ni yn y Sioe Brynbuga.\u201d"}, {"text_idx": "#000015", "text": "\u201cO safbwynt personol, roeddwn i am ddiolch i\u2019r tua 500 o wirfoddolwyr a oedd wedi ein cefnogi ni i gynnal Sioe Brynbuga. Hebddoch chi ni fyddai sioe, felly diolch i bob un ohonoch wnaeth helpu mewn rhyw ffordd,\u201d ychwanegodd Nia."}, {"text_idx": "#000016", "text": "I gael mwy o wybodaeth am ymgyrch Money Matters, ewch i / neu ffoniwch 01633 644644."}]